stanford-oval/wikipedia huggingface dataset:
Igor Larionov
Muuta

Larionovin NHL-uraa edelsi julkinen riita maajoukkueen valmentajan Viktor Tihonovin kanssa. Tihonov ei halunnut päästää pelaajiaan NHL:ään ja rajoitti muutenkin heidän henkilökohtaista vapauttaan. Riidan aikana Larionov joutui Länsimaihin loikkaamisen uhan vuoksi sivuun maajoukkueesta. Riita oli kuitenkin osaltaan avaamassa neuvostokiekkoilijoiden tietä ammattilaisliigoihin.
Loikkauksen ajankohtaan liittyvä mielenkiintoinen kuriositeetti on, että HIFK:n silloisella toimitusjohtajalla Frank Mobergilla oli kassakaapissaan sopimus Igor Larionovin kanssa. Esteitä hänen uralleen ei kuitenkaan tahdottu laittaa oikeusteitse.[lähde? ]
Pelaajauran jälkeen Larionov on tehnyt uraa viinikauppiaana. Näihin liiketoimiin liittyen hän teki kahden ottelun mittaisen paluun jääkiekon pariin Ruotsin kolmanneksi korkeimmalla sarjatasolla pelaavan Brunflo IF:n joukkueessa kaudella 2005–2006.
Larionovin poika Igor Larionov Jr. pelaa KHL-liigaa Kunlun Red Starin joukkueessa.
Aiheesta muualla

Kuvia tai muita tiedostoja aiheesta Igor Larionov Wikimedia Commonsissa
Olivetti Valentine

Olivetti Valentine (1969)
Olivetti Valentine on Olivettin valmistama kannettava mekaaninen kirjoituskone. Kirjoituskoneen suunnittelivat italialainen suunnittelija Ettore Sottsass ja Perry A. King. Markkinoille tuote tuli vuonna 1969.
Materiaalina kirjoituskoneessa käytettiin ABS-muovia. Kirjoituskone on suunniteltu mukana kuljetettavaksi. Itse koneisto osa menee salkkutyylisen muovikotelon sisään ja siinä on valmiina kantokahva. Kooltaan Valentine on 11,7 × 34,3 × 35,2 cm. Kirjoituskonetta valmistettiin punaisen lisäksi ainakin harmaavalkoisena, vaaleansinisenä ja vaaleanvihreänä. Esinettä on pidetty muotoilunsa ansiosta ikonisena ja siitä syystä se löytyykin useiden design-museoiden luetteloista, kuten Italian Triennale Design Museum, Lontoon Design Museum ja New Yorkin MoMA.[lähde? ]
Aiheesta muualla

Kuvia tai muita tiedostoja aiheesta Olivetti Valentine Wikimedia Commonsissa
Olivetti Valentine typewriter.be
Olivetti Valentine moma.org
Olivetti Valentine www.antikeychop.com
Honor 5C

| Honor 5C |
| --- | --- |
Valmistaja:  Huawei
Tuoteperhe:  Honor
Edeltäjä:  Honor 4C
Seuraaja:  Honor 6C
Paino:  156 g
Näyttö:  5,2 tuuman IPS-näyttö
Näytön kuvatarkkuus:  1920 x 1080 px
Värien lukumäärä:  n. 16 miljoonaa
Keskusmuisti:  2 GB
Flash-muisti:  16 GB
Takakamera:  13 MP
Etukamera:  8 MP
Akku:  3000 mAh
Infobox OKNimi-testi OK: 
Honor 5C on Huawein julkaisema matkapuhelin, joka kuuluu Honor-tuoteperheeseen. Se julkaistiin huhtikuussa 2016 ja tuli myyntiin saman vuoden toukokuussa. Siinä on 5,2 tuuman IPS-näyttö, jonka resoluutio on 1920 x 1080 pikseliä. puhelimessa on 3 000 milliampeeritunnin akku. Puhelimessa on kolmentoista megapikselin takakamera ja kahdeksan megapikselin etukamera. Siinä on tallennustilaa 16 gigatavua ja RAM-muistia kaksi gigatavua, ja siihen käy microSDXC-muistikortti.  Se painaa 156 grammaa.
Honkalanlammi

| Honkalanlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°49′42″N, 24°07′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Rietajärveen 
Mittaustietoja
Pinnankorkeus:  137,3 m 
 fiHonkalanlammi 
Honkalanlammi on Kanta-Hämeessä Hämeenlinnassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Lammen pituus on 150 metriä ja leveys 70 metriä. Siihen on johdettu kolme ojitetun suon laskuojaa, joista yksi tuo Nyypakanlammin vettä, ja etelärannasta lähtee suon poikki 2,2 kilometriä pitkä laskuoja Rietajärveen. Lammen rannat ovat umpeenkasvun kaventamat. Viereiselle mäelle on rakennettu loma-asunto, jonka sauna on rannan tuntumassa. Sinne johtaa tiet valtatieltä 10.
Humiriaceae

| Humiriaceae |
| --- | --- |
 Humiria balsamifera -lajin kukinto
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Malpighiales
Heimo::  Humiriaceae  A.Juss., nom. cons.
Suvut
 Duckesia  Endopleura  Humiria  Humiriastrum  Hylocarpa  Sacoglottis  Schistostemon  Vantanea 
Katso myös
   Humiriaceae Wikispeciesissä   Humiriaceae Commonsissa 
Infobox OKNimi-testi OK: 
Humiriaceae on pieni trooppinen kasviheimo koppisiemenisiin kuuluvassa, moniheimoisessa Malpighiales-lahkossa.
Tuntomerkit

Heimon kasvit ovat ainavihantia puita, joiden nivelten johtojännelieriössä on viisi lehtiaukkoa ja soluissa kalsiumoksalaattikiteitä. Lehdet sijaitsevat usein kahdessa rivissä ja ovat lyhytruotisia sekä tavallisesti hammaslaitaisia; korvakkeet ovat pieniä tai puuttuvat. Kukinto on viuhkomainen, kukat ovat melko pieniä. Verholehdet ovat kasvaneet yhteen ainakin tyveltään. Heteitä on tavallisesti 10–30, joskus enemmän. Palhot ovat myös kasvaneet yhteen ainakin tyveltään ja muodostavat putken; joskus heteet ovat kahtena kiehkurana. Ponnen lokeroside on leveä ja pidentynyt. Mesiäinen ulottuu palhojen tyveltä sikiäimen tyvelle ja on silmiinpistävä kohouma ja rengasmainen. Sikiäin on yhdislehtinen, yksivartaloinen ja luotit ovat pallomaisia tai vaihtelevassa määrässä liuskaisia. Kussakin sikiäimen lokerossa on tavallisesti yksi, joskus kaksi siemenaihetta. Hedelmä on luumarja, jossa on kannellinen ja toisinaan jopa viisisiemeninen kivi, jonka pinnalla on pihkamaista ainetta sisältäviä taskuja. Siemenessä on runsas valkuainen eli endospermi ja niukka ulkovalkuainen eli perispermi sekä hieman käyristynyt vihreä alkio.
Levinneisyys

Valtaosa heimon lajeista kasvaa trooppisessa Amerikassa. Osa suvusta Sacoglottis kasvaa myös Länsi-Afrikassa.
Luokittelu

Humiriaceae kuuluu Malpighiales-lahkon evoluutiopuussa kladiin, jossa on sen lisäksi heimot Achariaceae, Goupiaceae, Violaceae (orvokkikasvit), Passifloraceae (passiokasvit), Lacistemataceae ja Salicaceae (pajukasvit). Kladin ominaisuus on siemenen ravintovaraston eli endospermin pysyvyys. Kladi lienee kehittynyt noin 110–101 miljoonaa vuotta sitten.
Humiriaceae käsittää kahdeksan sukua ja 50 lajia. Suurimmat suvut ovat 16-lajinen Vantanea ja 12-lajinen Humiriastrum. Heimon ikäarvio on 20 miljoonan vuoden paikkeilla.
Heimoon kuuluvat suvut:
Duckesia
Endopleura
Humiria
Humiriastrum
Hylocarpa
Sacoglottis
Schistostemon
Vantanea
Kuvia

Humiriastrum glaziovii -lajin luumarjoja
Vantanea guianensis
Vantanea obovata -lajin kukkia
Humiria balsamifera
Aiheesta muualla

Levinneisyyskartta: http://www.mobot.org/mobot/research/apweb/maps/humiriaceaemap.gif
Nyrkkitappelu (EP)

| Nyrkkitappelu Nyrkkitappelu |
| --- | --- | --- |

EP-levyn tiedot
 Julkaistu: 2. toukokuuta 2012
 Formaatti: 7" vinyyli
 Tyylilaji: punk rock
 Kesto: 10.38
 Levy-yhtiö: Blast of Silence, Svart
Nyrkkitappelun muut julkaisut
|   | Nyrkkitappelu 2012 | Toinen seiska (EP) 2013 |
Nyrkkitappelu on saman nimisen yhtyeen ensimmäinen EP-levy, joka julkaistiin 2. toukokuuta 2012. Albumista julkaistiin 500:n kappaleen 7" vinyylipainos.
Kappaleet

Voi pyhä äiti, nyt mennään – 1.59
Nyrkkipostia – 2.32
Tyttöjen farkut – 2.56
Seppo Räty – 1.42
Pakkotoisto – 1.29
Aiheesta muualla

Nyrkkitappelu discogs.com -sivustolla
Ok

Ok tarkoittaa seuraavia:
okei, OK, Ok, O.K., interjektio
ČSA, IATA-koodi OK, lentoyhtiö
Oikea kysymys, OK, suomalainen tietokilpailuohjelma
OK!,  Pelle Miljoona & Rockers -yhtyeen albumi
OK!, brittiläinen aikakauslehti
Oklahoma, postilyhenne OK, Yhdysvaltain osavaltio
osuuskauppa, ok, osuuskuntamuotoinen kauppa
osuuskunta, entinen lyhenne ok., nykyinen lyhenne osk. tai osk, osuustoimintaan perustuva yhtiömuoto.
OK, oikeuskansleri
OK, 80-luvun alussa ilmestynyt suomalainen musiikkilehti
OK-kortti, Suomessa 1965–1986 käytössä ollut Luottokunnan kehittämä maksukortti
OK, Robin Schulzin musiikkikappale vuodelta 2017
OK-nimisiä yrityksiä:
ČSA, IATA-koodi OK, lentoyhtiö
OK-Liha, aik. Karjakunta, Suomessa 1978–1985 osuuskauppojen keskusliikkeenä toiminut lihateollisuusyritys
OK Perintä, suomalainen perintäalan yritys
OK Petroleum, vuosina 1986–1998 toiminut ruotsalainen öljy-yhtiö
urheiluseuroja:
OK Orient, suomalainen suunnistusseura
OK Ravinen, ruotsalainen Nackassa toimiva suunnistusseura
OK Tyr, ruotsalainen Karlstadissa toimiva suunnistusseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ok”, voi hakea sivunnimihaulla, laajalla sivunnimihaulla tai tekstihaulla.
Nordisk Numismatisk Union

Nordisk Numismatisk Union on pohjoismainen numismatiikan alan järjestö, johon kuuluu alan järjestöjä eri pohjoismaista. Sen perustajajäseniin kuuluu Suomen Numismaattinen Yhdistys.
Liittoon kuuluu kahdeksan numismaattista yhdistystä ja neljä rahakokoelmaa. Sen julkaisuja ovat Nordisk Numismatisk Unions Medlemsblad (NNUM) ja Nordisk Numismatisk Årsskrift (NNÅ). Se järjestää joka kolmas vuosi alan kokouksen jossakin Pohjoismaassa. Vuonna 2010 kokouksen järjestää tanskalainen Dansk Numismatisk Forening.
Nikolai Drozdetski

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1981 | jääkiekko |  |
|  Kultaa | Suomi 1982 | jääkiekko |  |
|  Pronssia | Tšekkoslovakia 1985 | jääkiekko |  |
| Kanada-cup  | Kanada-cup  | Kanada-cup  |  |
|  Kultaa | 1981 | jääkiekko |  |
Nikolai Vladimirovitš Drozdetski (ven. Николай Владимирович Дроздецкий, 14. kesäkuuta 1957 Kolpina, Neuvostoliitto – 24. marraskuuta 1995 Pietari, Venäjä) oli venäläinen jääkiekkoilija. Pelipaikaltaan oikea hyökkääjä. Drozdetski oli teknisesti taitava pelaaja ja hyvä maalintekijä. Hän pelasi 109 maaottelua tehden 64 maalia vuosina 1980–1985 Neuvostoliiton maajoukkueessa. Neuvostoliiton mestaruussarjassa hän pelasi 403 liigaottelua tehden 252 maalia. Drozdetski pelasi jääkiekkoseuroissa SKA Leningrad ja TsSKA Moskova.
Saavutuksia

olympiakulta: 1984
maailmanmestaruus: 1981, 1982
maailmanmestaruuspronssia: 1985
Kanada-cup: 1981
Saavutuksia > Erikoispalkintoja

IIHF:n paras maalintekijä: 1984
Ohjelmanjulistus

| ”Ohjelmanjulistus” Lyijykomppania |
| --- | --- | --- |

Singlen tiedot
 Äänitetty : Savonlinnan Studiopalvelu 18. lokakuuta 1991
 Julkaistu: 199
 Formaatti: 7″ vinyyli
 Tuottaja(t): Tuomo Valtonen
 Tyylilaji: heavy metal, doom metal
 Levy-yhtiö: Bassmania
Ohjelmanjulistus (TIK-3) on Lyijykomppanian vuonna 1992 ilmestynyt single ja järjestyksessään toinen julkaistu äänite. B-puolena on kappale Avatkaa! (ovi välissä). Singlen molemmat kappaleet julkaistiin uudelleenmiksattuina versioina vuonna 1993 ilmestyneellä albumilla Lyijykomppania.
Kappaleet

Sovitukset Lyijykomppania.
A-puoli
Ohjelmanjulistus – 4.40 (säv. Rautiainen – Jaatinen, san. Jaatinen)
B-puoli
Avatkaa! (ovi välissä) – 3.22 (säv. Rautiainen – Jaatinen, san. Moilanen)
Kokoonpano

Timo Rautiainen – laulu, kitara
Olli Jaatinen – basso
Esa Moilanen – rummut
Ogden (Utah)

| Ogden |
| --- | --- |
 Ylävasemmalta alaoikealle: Ogdenin high school, Weberin osavaltionyliopiston kellotorni, egyptialainen teatteri, keskustaa, Garnty Sign, ilmakuvaa
 Ogden Weberin piirikunnassa, joka Utahissa
 Ogden
 Koordinaatit: 41°13′40″N, 111°57′40″W 
Valtio:   Yhdysvallat
Osavaltio:   Utah
Piirikunta:  Weberin piirikunta
Perustettu:  1850
Pinta-ala:  
 – Kokonaispinta-ala:  70 km²
Väkiluku (2022):  86 798
 – Väestötiheys:  1 240 as./km²
 
 ogdencity.com 
Infobox OKVirheellinen NIMI-arvo: 
Ogden on kaupunki Yhdysvaltain Utahin osavaltion pohjoisosissa, Weberin piirikunnassa. Ogden on piirikuntansa hallinnollinen keskus. Kaupungissa asui vuoden 2021 heinäkuussa 86 798 asukasta, ja sen pinta-ala on noin 70 neliökilometriä. Kaupungin väestötiheys on noin 1 240 asukasta neliökilometrillä. Kaupunki sijaitsee 51 kilometrin päässä Salt Lake Citystä. Kaupunki perustettiin vuonna 1850.
Väestö

Ogdenin väestö oli vuoden 2020 väestönlaskennassa 86 830 asukasta, ja se laski vuoden 2021 heinäkuuhun mennessä arviolta 32 asukkaalla, 86 798 asukkaaseen. Vuoteen 2010 verrattuna väestö on kasvanut. Väestöstä enemmistö (51,4 %) on miehiä. 82 % on valkoisia ja 32 % on latinoja. 11,9 % asukkaista on syntynyt ulkomailla, ja 92 % asukkaista on maan kansalaisia. Väestön mediaani-ikä on noin 32 vuotta, maassa syntyneillä 30 ja ulkomailla syntyneillä 40. Kaupungissa keskimääräisen talouden tulot ja arvo ovat keskimäärin koko osavaltiota pienempiä.
Ilmasto

Kaupungissa on kylmät talvet ja lämpimät kesät. Kylmin kuukausi on tammikuu ja lämpimin heinäkuu. Sateisin kuukausi on toukokuu ja kuivin heinäkuu. Lunta ei sada ollenkaan toukokuusta syyskuuhun, ja tammikuussa sitä sataa eniten.
I-15

Interstate 15 (I-15) valtatien kyltti.
I-15 voi tarkoittaa seuraavia asioita:
I-15, Interstate Highway Systemiin kuuluvan tien numero
I-15, neuvostoliittolainen kaksitasoinen hävittäjä
Hildegard Knef

Hildegard Knef vuonna 1995
Hildegard Frieda Albertine Knef ([kneːf]; 28. joulukuuta 1925 Ulm – 1. helmikuuta 2002 Berliini) oli kirjailija ja keskeisiä sodanjälkeisiä saksalaisia näyttelijöitä ja laulajia, joka teki merkittävän uran sekä Saksassa että Yhdysvalloissa. Hän on leimautunut vapautuneeksi ja itsevarmaksi nykyaikaiseksi saksalaiseksi naishahmoksi, joka ei ole pelännyt ilmaista mielipiteitään.
Knef on julkaissut useita kirjoja, joista tunnetuin on omaelämäkerta Lahjahepo – kertomus elämästäni (Der geschenkte Gaul – Bericht aus einem Leben', 1970). Kirja kertoo Knefin elämästä toisen maailmansodan aikaisessa Saksassa. Teos on toisen maailmansodan jälkeisen Saksan myydyimpiä kirjoja. Sitä on myyty yli miljoona kappaletta. Knefin toinen tunnettu teos Tuomittu (Das Urteil, 1975) kertoo rintasyövästä toipumisesta. Knef on edelleen erittäin kiistelty mutta ihailtu taiteilija Saksassa. Hän aiheutti vuonna 1950 yhden suurimmista saksalaisen elokuvan ja katolisen kirkon skandaaleista esiintymällä alastomana elokuvassa Syntinen nainen (Die Sünderin). Hän elvytti saksalaisen chanson-perinteen.
Knefin elämäkerta vedettiin myynnistä keväällä 2007.selvennä [lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Hildegard Knef Elonetissä.
Nokkahaukkakala

| Nokkahaukkakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Haukkakalat Cirrhitidae
Suku::  Oxycirrhites  Bleeker, 1857
Laji::  typus 
Kaksiosainen nimi
 Oxycirrhites typus  Bleeker, 1857 
Katso myös
   Nokkahaukkakala Wikispeciesissä   Nokkahaukkakala Commonsissa 
Infobox OKNimi-testi OKIUCN-testi OK: 
Nokkahaukkakala (Oxycirrhites typus) on haukkakaloihin kuuluva kala.  Se on sukunsa ainoa laji.
Koko ja ulkonäkö

Nokkahaukkakala kasvaa noin 10 cm pitkäksi. Sen kuono on pitkä ja suippo, vartalossa on valkoisella pohjalla tiilenpunainen ruutukuvio. Koska niillä ei ole ilman täyttämää uimarakkoa, haukkakalat painuvat pohjaan silloin kun eivät ui.
Alkuperä

Nokkahaukkakala elää luonnossa Indopasifisella merialueella.
Käyttäytyminen

Nokkahaukkakala nöpöttää usein rintaeviensä varassa samalla tavalla kuin tokot, ja odottaa syötävien pikkueläinten mönkivän esille. Se on aggressiivinen saman lajin yksilöitä ja muita suunnilleen saman kokoisia kaloja kohtaan.
Ravinto

Nokkahaukkakala syö pienikokoisia äyriäisiä ja kaloja, akvaariossa sille kelpaa myös pakastettu tai kuivattu lihapitoinen ruoka.
Aiheesta muualla

Oxycirrhites typus (peilipalvelin) FishBase. Froese, R. & Pauly, D. (toim.). (englanniksi)
Species in the genus Oxycirrhites. (peilipalvelin) FishBase. Froese, R. & Pauly, D. (toim.). (englanniksi)
Nikola Pilić

| Nikola Pilić |
| --- | --- |

Henkilötiedot
Syntynyt: 27. elokuuta 1939 (ikä 85)
Kansalaisuus:   Kroatia
Tennispelaaja
Kätisyys:  vasen
Kaksinpeli
Turnausvoittoja:  3
Voitot/tappiot:  270–202
Nelinpeli
Voitot/tappiot:  142–133
Aiheesta muualla
ITF
ATP
Nikola Pilić (s. 27. elokuuta 1939 Split, Jugoslavian kuningaskunta) on kroatialainen tennispelaaja, joka edusti Jugoslavian sosialististista liittotasavaltaa. Urallaan hän voitti kolme turnausta kaksinpelissä. Ranskan avointen loppuottelussa hän pelasi vuonna 1973.
Pilić syntyi Krsto Pilićille ja Danica Tomić Ferićille juuri ennen toisen maailmansodan alkamista. Pilić aloitti tenniksen pelaamisen vuonna 1952.
Vuonna 1973 81 miespelaajaa boikotoi Wimbledonin turnausta, koska Jugoslavian Tennisliitto oli antanut aiemmin samana vuonna Pilićille pelikiellon. Pelikielto tuli siitä, kun Pilić oli kieltäytynyt pelaamasta Davis Cupissa. Pilić kiisti kuitenkin kieltäytyneensä.
Uransa lopetettuaan Pilić aloitti valmentamisen. Hän perusti vuonna 1997 tennisakatemian, jossa valmennetaan nuoria tennisammattilaisia. Siellä ovat harjoitelleet muun muassa Ernests Gulbis ja Novak Đoković.
Vuonna 1970 Pilić meni naimisiin serbialaisen näyttelijän Mia Adamovićin kanssa.
Grand Slam -loppuottelut > Kaksinpelitappiot (1)

| Vuosi | Turnaus | Vastustaja | Tulos |
| --- | --- | --- | --- |
| 1973 | Ranskan avoimet |  Ilie Năstase | 6–3, 6–3, 6–0 |
Grand Slam -loppuottelut > Nelinpelimestaruudet (1)

| Vuosi | Turnaus | Pari | Vastustajat | Tulos |
| --- | --- | --- | --- | --- |
| 1970 | Yhdysvaltain avoimet |  Pierre Barthès |  Roy Emerson &  Rod Laver | 6–3, 7–6, 4–6, 7–6 |
Aiheesta muualla

ATP-profiili
Tennis Academy Niki Pilic (Arkistoitu – Internet Archive)
Ohjelman optimointi

Ohjelman optimointi on tietotekniikassa joukko menetelmiä, joilla ohjelmakoodin suoritusta tehostetaan. Tapauksesta riippuen optimointia voidaan tehdä esimerkiksi muistimäärän käytön, virran käytön tai suoritusajan suhteen. Optimointia voidaan tehdä kääntäjän asetuksilla ja itse ohjelmakoodin muokkaamisella.
Tärkeysjärjestyksessä ensimmäisenä on aina ohjelman oikea ja luotettava toiminta, mutta on useita tilanteita joissa optimointia voidaan tarvita.
Optimoinnin apuna voidaan käyttää profilointia "kuumien kohtien" (engl. hot spot) havaitsemiseen.
Kevyimmällä tasolla optimointi voi tarkoittaa selkeää ja yksinkertaista toteutusta ja syvemmällä tasolla toteutusmenetelmien muuttamista.
Ohjelmakoodin lisäksi tietorakenteita muuttamalla voidaan parantaa ohjelman suoritusta: kielestä riippuen ongelmakohtia voivat olla monimutkaiset varaukset yksinkertaisille rakenteille tai useita välituloksia suorituksen aikana. Muistiarkkitehtuurit kuten NUMA voivat vaatia erityistä suunnittelua.
Esimerkkitapaus

void twiddle1(int *xp, int *yp)
{
    *xp += *yp;
    *xp += *yp;
}

void twiddle2(int *xp, int *yp)
{
    *xp += 2* *yp;
}
Esimerkkitapauksessa on kaksi vaihtoehtoa, joissa muuttujan arvo lisätään kahdesti toiseen muuttujaan. Jälkimmäinen voi vaatia vähemmän muistioperaatioita, mutta mikäli osoittimetxp ja yp osoittavat samaan muistipaikkaan jälkimmäinen voi antaa virheellisen tuloksen.
Kirjallisuutta

Bryant, Randal E. & O'Hallaron, David R.: Computer Systems: A Programmer's Perspective.  Pearson.  ISBN 978-0134092669.
Illimani

Illimani
| --- | --- |
Tyyppi:  Kerrostulivuori
Sijainti:  Bolivia
Vuoristo:  Cordillera Real (Andit)
Korkeus merenpinnasta:  6 438 m 
Prominenssi:  2 541  m 
Ensimmäinen nousu huipulle:  1898 William Martin Conway
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Illimani on 6 438 metrin korkeuteen kohoava kolmihuippuinen sammunut kerrostulivuori Boliviassa. Se sijaitsee Bolivian pääkaupungin La Pazin kaakkoispuolella. Illimanin jäätikkö on trooppisen latinalaisen Amerikan laajin.
Aiheesta muualla

Kuvia tai muita tiedostoja aiheesta Illimani Wikimedia Commonsissa
Olivera Jevtić

| Mitalit | Mitalit | Mitalit |  |
| --- | --- | --- | --- |
|  Olivera Jevtić |  Olivera Jevtić |  Olivera Jevtić |  |
Maa:   Serbia
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | maraton |  |
Olivera Jevtić (s. 24. heinäkuuta 1977) on serbialainen kestävyysjuoksija, joka on keskittynyt pääasiassa maratonille. Jevtić pitää hallussaan maratonin Serbian ennätystä ajalla 2.25.23, jonka hän juoksi Rotterdamin maratonilla 2003. Jevtić voitti EM-kisoissa 2006 Serbian kaikkien aikojen ensimmäisen EM-mitalin juostuaan maratonilla hopeaa. Jevtić oli Ateenan olympialaisissa 2004 parhaana eurooppalaisena kuudes naisten maratonissa, edustaen tuolloista Serbia ja Montenegron valtioliittoa.
Saavutuksia

EM-hopea maratonilta 2006
6. sija maratonilta kesäkisoista 2004
Amsterdamin maratonin voitto vuodelta 2003
3. New Yorkin maratonilla 2002
Junioreiden EM-hopeaa 10 000 metriltä ja -pronssia 3 000 metriltä vuodelta 1995
Junioreiden MM-hopeaa 5 000 metriltä vuodelta 1996
Ennätykset

800 metrin juoksu: 2.12,41
1500 metrin juoksu: 4.16,16
3000 metrin juoksu: 8.59,21
5000 metrin juoksu: 15.11,25
10000 metrin juoksu: 31.29,65
10 kilometrin juoksu: 31.31
15 kilometrin juoksu: 49.06
20 kilometrin juoksu: 1.07.41
Puolimaraton: 1.09.18
25 kilometrin juoksu: 1.25.36
30 kilometrin juoksu: 1.44.18
Maraton: 2.25.23
Hydraulimoottori

Hydraulimoottori
Hydraulimoottori on kone tai nestevoimansiirron osa joka muuntaa hydraulinesteen paine-energian mekaaniseksi työksi. Yleensä hydraulimoottori tekee työtä pyörivään akseliin, joka voi pyöriä rajoittamattoman määrän yhteen tai kahteen suuntaan. Järjestelmän etu on voiman siirto joustavilla nestepaineletkuilla painavien ja suoria linjoja vaativien voimansiirtoakselien sijaan.
Hydraulimoottorien rakenteita > Mäntäkoneet

Hydraulineste tekee työtä mäntiin, jotka liikkuvat edestakaisin ja muuntavat voiman momentiksi akselille.
Hydraulimoottorien rakenteita > Mäntäkoneet > Aksiaalimäntämoottorit

Aksiaalimäntämoottoreissa männät ovat akselin suuntaiset. Edestakainen liike muunnetaan yleensä vinolevyn avulla pyöriväksi liikkeeksi. Vinolevyn kulma moottorin akselin suhteen voi olla ohjattavissa, jolloin moottorin kierrostilavuutta voidaan muuttaa ja moottorin momenttia ja pyörimisnopeutta säätää.
Hydraulimoottorien rakenteita > Mäntäkoneet > Radiaalimäntämoottorit

Männät ovat kohtisuoraan pyörimisakselia vastaan. Yhdessä radiaalimoottorityypissä männät seuraavat aaltomaiseksi muotoiltua pyörivää vierintärataa, jonka avulla edestakainen liike muunnetaan pyöriväksi. Toisessa tyypissä männät on kiinnitetty yhteiseen kampitähteen, joka on laakeroitu moottorin akseliin. Radiaalimäntämoottoreilla saadaan kehitettyä erittäin suuria vääntömomentteja, mutta niiden pyörimisnopeusalue on pienempi kuin aksiaalimäntämoottoreilla.
Hydraulimoottorien rakenteita > Siipimoottorit

Pyörivään roottoriin on kiinnitetty siipiä, jotka pääsevät liikkumaan säteen suunnassa. Roottorin pyöriessä siivet siirtyvät edestakaisin kammion seinämän ohjaamina, jolloin siipien erottamien kammioiden tilavuus vaihtelee jaksollisesti.
Hydraulimoottorien rakenteita > Hammaspyörämoottorit

Hammaspyörämoottoreissa hyödynnetään hampaiden väliin jäävää tilavuutta, jonka arvo vaihtelee hammaspyörien pyöriessä.
Hydraulimoottoreiden etuja

Hydraulimoottoreilla saavutetaan suuri tehotiheys. Toisin sanoen kooltaan ja massaltaan pienestä moottorista saadaan suuri teho verrattuna esimerkiksi polttomoottoreihin. Hydraulimoottori voidaan sijoittaa melko vapaasti, koska hydraulineste voidaan kuljettaa joustavien letkujen avulla. Hydraulimoottorit eivät tarvitse jäähdytystä, koska hydraulineste kuljettaa moottorissa syntyvän lämmön pois.